Carl Albert Andersen

Carl Albert «Flisa» Andersen (også skrevet Carl Alfred AndersenFORSKNINGSTORGET 2004 – RIKSARKIVET OG STATSARKIVET I OSLO - Idrettshelter fra den gang da, besøkt 14. mai 2012., født 15. august 1876 på Bryn i Østre Aker,Oslo fylke, Østre Aker, Klokkerbok nr. 3 (1868-1913), Fødte og døpte menn 1876, side 83 død 28. september 1951 i  Oslo) var en norsk friidrettsutøver og turner. Han deltok i sommer-OL 1900 og 1908, samt ekstralekene i 1906. Han ble Norges første olympiske medaljevinner da han i 1900 ble nr 3 i stavsprang med ny nordisk rekord på 3,20 m, 10 cm bak Irving Baxter som satte ny olympisk rekord. Medaljen har likevel bare statistisk interesse, siden det bare ble delt ut medaljer til nr 1 og 2 i hver øvelse i dette OL. Andersen ble også nr 4 i høydehopp med et hopp på 1,70 m.

Andersen ble norsk mester i både stav og høyde i 1896, 97 og 1900. Han satte flere norske rekorder i høyde og stavsprang.Norsk friidrett – Rekordenes Utvikling – Tekniske øvelser   , besøkt 14. mai 2012.

I 1906 deltok Andersen på det norske gymnastikklaget som tok lag-gull under jubileumslekene i Aten. To år senere var han også på laget da det norske gymnastikklaget tok sølv i OL i London, bak det svenske laget.

Andersen representerte osloklubbene Ørnulf Idrætsforening og Oslo Turnforening. 
Han ble i 1907 gift med Oline f. Kaatorp (f. 1878)Hedmark fylke, Stange i Stange, Ministerialbok nr. 24 (1906-1922), Ekteviede 1908, side 212 og de fikk to barn: Sverre Ørnulf og Ole Arnljot.

 Medaljer i norske mesterskap 
Plassering Øvelse ÅrGull  Høyde  1896, 1897, 1900Gull  Stav  1896, 1897, 1900

 Referanser 
friidrett.no: NM Høyde menn. 
friidrett.no: NM Stav menn. 

 Kilder 
 P. Chr. Andersen: De olympiske leker gjennom 50 år. Dreyers Forlag, 1945
 Rolf Bryhn og Knut Are Tvedt: Idrettsleksikon. Kunnskapsforlaget, 1990. ISBN 82-573-0408-5
 Per Jorsett: 100 år med olympiske leker. Hjemmets Bokforlag, 1996. ISBN 82-590-1681-8

 Eksterne lenker 

  Norske OL-medaljer gjennom tidene

Kategori:Norske høydehoppere
Kategori:Norske stavhoppere
Kategori:Norske turnere
Kategori:Norgesmestere i friidrett
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Olympiske medaljevinnere i gymnastikk
Kategori:Medaljevinnere under Sommer-OL 1900
Kategori:Deltakere for Norge under Sommer-OL 1900
Kategori:Friidrettsutøvere under Sommer-OL 1900
Kategori:Medaljevinnere under Sommer-OL 1906
Kategori:Deltakere for Norge under Sommer-OL 1906
Kategori:Gymnaster under Sommer-OL 1906
Kategori:Medaljevinnere under Sommer-OL 1908
Kategori:Deltakere for Norge under Sommer-OL 1908
Kategori:Gymnaster under Sommer-OL 1908
Kategori:Personer fra Oslo